
Αυσϊγαςοϊ 

6ΠΙζΘ6ηςΠΙρ η απἲϊαιΙῖγ ννας ἴπα ΠΊθαης οἱ αοομἱγίπρ γἱρηῖς απαά οβ]ἱραϊίοης ἵη ἴμθ ογραηἰζαϊίοη οἵ 
ἴπε οἶῖγ-σίαϊς. ΜαηΥγ ρεπεβϊς, 5ΙΕῇῃ αἃς ἱπαϊνίαιμαί ἔγοθαοπι, ἴπε ασαμἰς[ίοη οἱ Ιαπά, ἴπα αΡιΙΙΤγ ἴο 
“νοῖθ απα ϱ6 αἰεοῖθα”, ραγιεἰραϊἴίοη ἵη ονθηϊς πα Ραπε/Πϊς {Γοπῃ ἴπθ εἴἴγ, ἆἴθ αἰΓδεῖ]γ γαεἰαϊῖθα ἴο 
οἰειζθηςΗΙρ, ΝννΠἰεΏ ννας ααίεπαάθά ὮΥγ ριηϊπιϊίνα 5οσἰαἰ ργοµρς. ΤΠς6 Ταοΐίοημ, ἴπε ἴπγίρε απα ἴῃεα 
πιυηἱεὶρα[ίγ νναγε ἴπα αοπιἰπαηϊ 5ἰαγίίπρ ροἱηπῖς {οΓ ἴπε αεαμἰςϊίοη οἵ οχεΓοίςς Οἱ Τῃίς σἰαϊις αΠα 
3ἴ6 ἴῃθ ςωβ]εοῖ οἱ ΤΠίς 5ἴιαγ. 


Αποτελεί διαπίστωση, ότι η ιδιότητα του πολίτη στην αρχαιότητα ήταν το µέσον απόκτησης 
δικαιωμάτων και υποχρεώσεων στην οργάνωση της πόλης-κράτους. Πολυπόθητα οφέλη, όπως 
η ατομική ελευθερία, η απόκτηση γης και ακίνητης περιουσίας, η δυνατότητα του «εκλέγειν και 
εκλέγεσθαι», η συµµετοχή σε εκδηλώσεις αλλά και παροχές απὀ την πλευρά της πόλης, 
συνδέονται άµεσα µε την ιδιότητα του πολίτη, την οποία προασπίζονταν αρχέγονες κοινωνικές 
οµάδες. Η Φρατρία, η φυλή και ο δήµος υπήρξαν οι κυρίαρχες αφετηρίες, για την απόκτηση ή 
την άσκηση της ιδιότητας αυτής και αποτελούν αντικείµενο της συγκεκριμένης μελέτης. 


Στην πρὠτη ενότητα, θα αναφερθούμε στο ρόλο της Φυλής και της Φρατρίας, κατά την αρχαϊκή 
περίοδο, σε σχέση µε το αριστοκρατικό καθεστώς που επικρατούσε στην Αττική και στη 
δεύτερη στο ρόλο του δήµου. Καθώς ο δήµος αποκτά πολιτική ισχύ µετις μεταρρυθμίσεις του 
Κλεισθένη, η ιδιότητα του πολίτη επεκτείνεται και συνδέεται άµεσα µε την εγκαθίδρυση της 
δημοκρατίας. Ακολούθως, εφόσον οι πολίτες αποτελούσαν μειοψηφία, ανάµεσα στις γυναίκες, 
τους δούλους και τους µέτοικους, θα περιγράψουμε πὠς διατήρησαν την ομοιογένεια και τη 
συνοχή τους ὡς πολιτικό σώμα. 


Ο ρόλος της φυλής 

Τα Φυλετικά κράτη, µε ασαφή στην αρχή εδαφικά όρια λόγω συχνών μετακινήσεων, 
δημιουργούνται απὀ τη διάσπαση ενός φύλου σε περισσότερα τµήµατα ἡ απὀ ένωση Φυλών 
της ίδιας προέλευσης Το Φύλο διαιρείται σε φυλές, Φρατρίες και γένη που αντιστοιχούν σε 
δεσμούς αίµατος ή ενδεχόµενης κατασκευασµένης καταγωγής'. Οι δυο επικρατέστερες φυλές, 
στον ελλαδικό χώρο, η Δωρική και Ιωνική, µε δικούς τους οργανωτικούς μηχανισμούς, ορίζουν 
την πολιτική, την οικονομία Και την οργάνωση του στρατού της επικράτειάς τους, στηριζόµενες 
στη συνοχή της φυλετικής ομάδας. Της φυλής ο αρχηγός (Φυλοβασιλέας”) συγκεντρώνει 
διοικητικές, στρατιωτικές και θρησκευτικές αρμοδιότητες και συνεργάζεται µε το συμβούλιο, 
το οποίο αποτελούν οι αρχηγοί των γενών και των Φρατριών. Τέλος, η συνέλευση των 
πολεμιστών απορρίπτει ή εγκρίνειτις αποφάσειςτους. Η έννοια του πολίτη είναι ταυτόσημη µε 
του πολεμιστή, καθώς πολίτης είναι αυτός που δύναται να εξοπλίζεται Και να υπερασπίζεται 
την πόλη. Ο σημαντικός ρόλος της υπεράσπισης της πόλης διαπιστώνεται κι από το γεγονός ότι 


ᾗ ΑπάΓοννς 1987, 126. 
: Ραμού-Χαψιάδη 1987, 136. Ο φυλοθασιλέας εκλεγόταν από τα µέλη της φυλής και διατήρησε 
μέχρι την Κλασική περίοδο κάποιες δικαστικές αρμοδιότητες. 

οι πολίτες χωρίζονταν σε τάξεις, ανάλογα µε την ικανότητά τους να εξοπλίζονται, έωςτον 5οαι. 
ΠΚΕ, ώσπου οι ανάγκες για οπλίτες ή κωπηλάτες επιβάλλουν τη χρήση ξένων ἡ δούλων. 


Στην Αθήνα οι αριστοκρατικές οικογένειες της Ιωνικής φυλής, παρουσιάζονται διαιρεµένες σε 
τέσσερις φυλές, (Γελέοντες, Όπλητες, Αιγικορείς, Αργαδείς)᾽, οι οποίες µε γενεαλογικά 
κατασκευάσµατα διασφάλιζαν την εδαφική και πολιτική κυριαρχία περιοχών καθώς 
αποτελούσαν οι ίδιες τµήµα στρατού. Έτσι κατέχουν πλούτο, δύναμη, επιβάλουν ένα εθιμικό 
δίκαιο, αποδίδουν τον τίτλο του πολίτη µόνον στους κατέχοντες έγγειο ιδιοκτησία”, μέχρις ότου 
απαιτείται η ανάγκη διεύρυνσης ένεκα της κοινωνικοοικονοµικής δυσαρέσκειας, που 
εκδηλώνεται από τους απλούς πολίτες της περιόδου αυτής, οι οποίοι, σύµφωνα µετις ασαφείς 
πληροφορίες που έχουµε, αποκτούν δικαιώµατα κάτω από ευνοϊκές συγκυρίες. 


Ο ρόλος της Φρατρίας 

Πυρήνας στην οργάνωση της πόλης αποτελεί το γένος, απὀ τη συνένωση συγγενικών γενών 
προκύπτει η κοινωνική οµάδα της Φρατρίας, η οποία εκπληρώνει θρησκευτικά, διοικητικά και 
κοινωνικά καθήκοντα. Ως θρησκευτικά σωματεία, οι Φρατρίες, συνόδευαν µε τελετές τις 
κυριότερες στιγμές της ζωής του πολίτη από τη γέννηση έως το θάνατό του, είχαν δικά τους 
ιερά όπου λάτρευαν τις θεὀτητές τους και δικαίωµα κατοχής ακίνητης περιουσίας. Τα µέλη της 
Φρατρίας εξέλεγαν αρχηγό (Φρατρίαρχο), ο οποίος συγκαλούσε τις συνελεύσεις και φρόντιζε 
για τα οικονομικά των ιερών. Κάθε Φθινόπωρο οι γονείς προσέρχονταν µε τα νεογέννητα και 
τους εφήβους, την τρίτη ηµέρα (Κουρεώτις) της πολυήµερης και σημαντικής γιορτής των 
Απατουρίων, που γίνονταν προς τιµή του Φράτριου Δία και της Φράτριας Αθηνάς. Με 
τελετουργική θυσία (Μείον) την οποία πρόσφερε ο πατέρας, παρουσιαζόταν ενώπιον της 
Φρατρίας το νεογέννητο για την αποδοχή του από τους Φράτορες. Τη μετάβαση των αγοριών 
από την παιδική ηλικία στην εφηβεία αποτελούσε µια άλλη τελετουργία (Κουρείον }), κατά την 
οποία ο πατέρας ορκιζόταν ότι το παιδί του προερχόταν από νόμιμο γάμο. Η συγκεκριμένη 
ηµέρα αναγνώρισης, του νέου µέλους της, ήταν απὀ τις σημαντικότερες της πολιτικής του ζωής 
και απαραίτητη για την εγγραφή του, κατά την εφηβεία, στους καταλόγους των δήµων. 
Επιπλέον, κατόπιν αυτής μπορούσε να ασκήσει τα κληρονομικά του δικαιώµατα. Στα 
Απατούρια υπήρχε αντίστοιχη τελετή για την αναγνώριση των κοριτσιών (Γαμηλεία)», σύµφωνα 
µε την οποία, τους αποδίδονταν ο τίτλος των αστών αλλά δεν τους αναγνωρίζονταν καμιά 
δικαιοπρακτική δυνατότητα Και ακόµη περισσότερο κανένα πολιτικό δικαίωµα ωστόσο, 
διαδραμάτιζαν σηµαντικό ρόλο στη μεταβίβαση της πολιτικής ιδιότητας’. Οι πληροφορίες απὀ 
τα ληξιαρχεία της Φρατρίας ήταν χρήσιμες για αποφάσεις σε δικαστικἐς υποθέσεις καθώς οι 
δικαστές πληροφορούνταν για το ποιόν του κατηγορουμένου. Σύμφωνα µε το νόμο του 
Δράκοντα (ίσχυε αδιάλειπτα έως το 408 ΠΚΕ) σε περιπτώσεις ακούσιου Φόνου, το δικαστήριο 
των Εφετών εξέλεγε δέκα από τα σημαντικότερα µέλη της Φρατρίας του δράστη, για να 
διεκδικήσουν είτε τη δίωξη είτε αποζημίωση όταν το θύμα δεν είχε συγγενείςξ. Η αποζημίωση, 
που προερχόταν από τις ανωτέρω περιπτώσεις αποτελούσε περιουσία της Φρατρίας και 
χορηγείτο στα µη προνομιούχα µέλη της, ενδεικτικό κοινωνικής αλληλεγγύης αλλά και 
εμπλοκής της σε οικονομικές και κοινωνικές υποθέσεις. 


΄Μοςςε 1996, 42. 

μαϊοιαῖ 1962, 61. 
"Πετρόπουλου κ.ά. 2000, 313. 
ὀΣακελλαρίου 1999, 130. 
”Μοςςε 1996, 47. 
ἅΣακελλαρίου 1999, 60. 

Ο ρόλος του δήµου ὡς δημοκρατικό κύτταρο της πόλης 

Με τη μεταρρύθμιση του Κλεισθένη” οι φυλές µεταβίβασαν πολλές από τις έως τότε εθιµικές 
αρμοδιότητές τους στους δήµους, οι οποίοι απὀ απλοί συνοικισμοί μετατράπηκαν σε 
αυτόνομες κοινότητες µε πολιτική ισχύ και φορείς της κρατικής εξουσίας στην περιφέρεια αλλά 
και κέντρα παραγωγής προτάσεων πάνω στα ζητήματα της πόλης. Οι εκατό περίπου δήµοι, που 
προὐπήρχαν της μεταρρύθμισης, αυξήθηκαν καθώς και η ένταξη νέων πολιτών” στην πολιτική 
κοινότητα καθιέρωσε τα νέα δεδοµένα. Η κατοχή γης δεν αποτελεί πλέον προὐπόθεση για να 
έχει κάποιος την ιδιότητα του πολίτη. Επίσης, η υποχρέωση των πολιτὠν να χρησιμοποιούν 
δίπλα στο όνοµα του γεννήτορά τους, το όνοµα του δήµου τους, αποτελεί «επανάσταση». Τα 
ονόματα πλέον που έφεραν οι πολίτες δε δήλωναν ταξική, κοινωνική υπεροχή έτσι 
περιορίζονταν οι ισχυροί να προβάλουν την καταγωγή τους που αποτελούσε µέσο 
καταχρήσεων και δημιουργήθηκε ταυτόχρονα ένα αίσθημα ισονοµίας και ασφάλειας στους 
υπόλοιπους πολίτες!. Στην πορεία, ως κριτήριο απόκτησης της πολιτικής ιδιότητας, 
διαφοροποιήθηκε καιτο θέµα της καταγωγής. Για την κατοχή της ιδιότητας του πολίτη µέχριτα 
µέσα του 5ου αι. ΠΚΕ απαιτείτο µόνον η πολιτική ιδιότητα του πατέραΐ΄, ενώ µε το ψήφισμα 
που πρότεινε ο Περικλής (451 ΠΚΕ) θεωρείτο πολίτης αυτός που κατάγεται απὀ πατέρα πολίτη 
Και μητέρα αστή””. 


Ο πολίτης στα πλαίσια του δήµου 

Ο πλέον σημαντικός ρόλος που επιτελούσε ο δήµος ήταν η παρακολούθηση και ενηµέρωση 
των μητρώων των μελών του. Ο Αθηναίος νέος µε την εγγραφή στο δηµοτολόγιο έκανε το 
τελευταίο νοµικό βήµα για να αποκτήσει την πολιτική ιδιότητα. Η εγγραφή του γινόταν αφού 
συµπλήρωνε το δέκατο ὀγδοο έτος της ηλικίας του στο «ληξιαρχικόν γραμματείον» που ήταν 
εγγεγραμμένος ο πατέρας του΄'. Οι απαραίτητες προὐποθέσεις δηλαδή αν ήταν γνήσιο παιδί 
Αθηναίου, αν ήταν ελεύθερος και αν είχε την ηλικία που απαιτείτο, για την αποφυγή 
παρατυπιών ελέγχονταν εκ νέου από τη βουλή των πεντακοσίων όπως και κατά τη δοκιμασία 
των αρχόντων ή κατά τη διεξαγωγή του «διαψηφισμού΄””». 


Με την ολοκλήρωση της εγγραφής, παρουσία ενός κοσµήτη και δέκα σωφρονιστών (ένας από 
κάθε φυλή), τα αγόρια απὀ την τάξη των παίδων περνούσαν στην τάξη των εφήβων. Οι νέοι 





ὃ Ο5Ρρογηθ 2000, 430-432. «Ο Κλεισδένης προσέδωσε στη φυλή καινούριο Ῥεσμικό περιεχόµενο 
υπηρετώντας τις πολιτικοκοινωνικές εξελίξεις του 6ου αι. ΠΚΕ, εντούτοις  αμφισθητείται απὀ τη 
σύγχρονη έρευνα εάν η ὀλη του προσπάῦεια είχε καδαρά ιδεαλιστικά κίνητρα». 

19 Σακελλαρίου 1999, 100. «Ο Κλεισθένης αύξησε το πολιτικὀ σώμα εντάσσοντας σε αυτό ξένους 
ακόµη και δούλους που ήταν χρόνια εγκατεστημένοι στην Αττική τους επονομαζόµενους οργεώνες». 

η Σακελλαρίου 1999, 104. 

12 Νηήλιος κ.ά. 2000, 59. «Παραδείγματα µητρόξενων αποτελούν ο Κλεισδένης, Κίμωνας και πολλοί 
άλλοι επιφανείς Αθηναίοι». 

13 .6|οἱι7 1981, 276. «Έτσι καταπολεµήδηκε η αριστοκρατική συνήδεια, Κατά την οποία επιφανείς 
Αὐδηναίοι για πολιτικούς, οικονομικούς λόγους παντρεύονταν Κόρες ευγενών, πλουσίων απὀ άλλες 
περιοχές». 

Ί"Ο«ροιῃο 2000, 436. 

Σακελλαρίου 1999, 130. «Κάδε φορά που εντείνονταν οι υποψίες ότι ο αριδµός των παρανόμων 
πολιτών στην πόλη είχε αυξηδεί γινόταν Διαψηφισμός. Η Εκκλησία του Δήμου αποφάσιζε να γίνει 
παραθολή των ονομάτων που αναγράφονταν στον εκκλησιαστικό πίνακα µε αυτά που αναγράφονταν στα 
δηµοτικά ληξιαρχικά γραμματεία. Κάδε ασυμφωνία μεταξύ των δυο αρχείων παραπεµπόταν στο 
δικαστήριο». 

έδιναν όρκο, στα ιερά της πόλης, να υπερασπίζονται την πατρίδα τους, τα σύνορα, τους 
θεσμούς της, να µην εγκαταλείπουν τους συντρόφους τους στη µάχη. Κατόπιν εξοπλιζόµενοι 
εκτελούσαν περιπολίες στα φυλάκια της Αττικής υπηρετώντας τη στρατιωτική τους θητεία για 
δύο έτη. Παράλληλα συμμετείχαν σε εορταστικές εκδηλώσεις ή στρατιωτικές επιδείξεις. Ο 
αθηναϊκός στρατός και οι επιµέρους υποδιαιρέσεις του συγκροτείτο µε βάση τις δέκα φυλές. 
Οι οπλίτες της κάθε φυλής σχημάτιζαν µια µονάδα (τάξις), η οποία αποτελούσε το μεγαλύτερο 
τακτικό τµήµα του αθηναϊκού πεζικού. 


Ο δήµος διέθετε συνελεύσεις, άρχοντες και δήμαρχο ο οποίος εκλεγόταν κάθε χρόνο από τους 
δηµότες και ήταν υπεύθυνος για τις τοπικές υποθέσεις. Σημαντικός ήταν ο ρόλος του στον 
καθορισμό των υποψηφίων αρχόντων και βουλευτών, ενώ ανώτατο συλλογικό όργανο, ήταν η 
συνέλευση των δημοτών, η οποία έπαιρνε και τις τελικές αποφάσεις. Τέλος, καθώς, οι δήµοι 
αντικατόπτριζαν την πολιτική διοίκηση, διατηρούσαν Ταμείο, Αστυνομία (εισέπρατταν Φόρους 
και φρόντιζαν για την υλοποίηση κατασχέσεων, την είσπραξη προστίμων που επέβαλε η 
κεντρική εξουσία στα µέλη της) και ἱερατείο (οργάνωναν τις θρησκευτικές εκδηλώσεις της 
επικράτειάς τους). 


Η έµµεση άσκηση της ιδιότητας του πολίτη 

Η άµεση συµµετοχή όλων των πολιτών στη λήψη αποφάσεων των κρατικών υποθέσεων 
εξασφαλιζόταν µέσα απὀ τους μηχανισμούς της Εκκλησίας του Δήμου, της Βουλής των 
Πεντακοσίων και του δικαστηρίου της Ηλιαίας. Στην ανώτατη εξουσία, τη συνέλευση του λαού, 
την Εκκλησία του Δήμου, συμμετέχουν ανεξάρτητα απὀ την τάξη που ανήκουν όλοι οι πολίτες, 
απὀ το εικοστό έτος της ηλικίας τους και η σὐγκλησή της γινόταν από τους πρυτάνεις, δηλαδή 
τους βουλευτές της φυλής που ασκούσετην πρυτανεία. 


Στον βασικό φρουρό και ταυτόχρονα συμβουλευτική εξουσία του πολιτεύματος, την Βουλή των 
Πεντακοσίων συμμετείχαν πενήντα «πρόκριτοι» κάθε Φυλής, (ετήσια θητεία) στην ηλικία 
τουλάχιστον των τριάντα ετών, οι οποίοι βρίσκονταν σε στενή συνεργασία µε τους ανώτερους 
αξιωματούχους. Παρόλα αυτά, υπήρχαν δήµοι που δεν εκπροσωπούνταν µε τον ίδιο αριθµό 
βουλευτών στη βουλή. Για παράδειγµα η µεσόγαια, έστελνε λιγότερους βουλευτές απὀ τις 
οµάδες που βρίσκονταν στην παραλία και στο άστυ κι ας ανήκαν στην ίδια φυλή. 


Ενδεικτικό λαϊκής κυριαρχίας ήταν ο θεσµός των ηλιαστικὠν δικαστηρίων. Μέσω αυτών οι 
πολίτες διαχειρίζονταν αστικές και ποινικές υποθέσεις µε εξαίρεση τις υποθέσεις που 
αφορούσαν Φόνο, τραυματισμό, εμπρησμό και Φαρμµακία, οι οποίες εκδικάζονται απὀ τον 
Άρειο Πάγο και άλλα ειδικά δικαστήρια. Τα µέλη τους (6.000 ηλιαστές) κληρώνονταν από τους 
καταλόγους των δήµων (εξακόσιοι πολίτες απὀ κάθε φυλή) αρκεί να ήταν άνω των τριάντα 
ετών:. 


Τέλος, η πόλη-κράτος εγκαθίδρυσε τον θεσμό της «μισθοφοράς», δηλαδή παροχή δικαστικού, 
στρατιωτικού, βουλευτικού και από τον 4ο αιώνα και µετά, εκκλησιαστικού μισθού δίνοντας 
την δυνατότητα συµµετοχής στα κοινά ακόµη και στις φτωχότερες τάξεις. Έτσι ο πολίτης 
(βασικός φορέας εξουσιών -λαϊκή κυριαρχία) ανταποκρίνεται µε επιτυχία στα καθήκοντά του 
µέσα από την πληθώρα αξιωμάτων και αρμοδιοτήτων. 


Ίδμῃοςς 1983, 176. 

Ο ρόλοςτης Φυλής, της φρατρίας καιτου δήµου µετάτον Κλεισθένη 

Η αὐξηση των φυλών και η ισότιµη, ισόρροπη παράστασή τους στα ανώτατα πολιτειακά - 
θεσµικά όργανα του κράτους, ενδυνάµωσε τον πολιτικὀ ρόλο τους, (εφόσον ως εκλογικές 
ενώσεις, εκπροσωπούνταν από τον ίδιο αριθµό αντιπροσώπων απὀ κάθε Φυλή ανά αρχή) και 
αποτέλεσε τις βάσεις του δημοκρατικού πολιτεύματος. Οι δέκα νέες φυλές δεν είχαν εδαφική 
συνάφεια, αποτελούνταν καθεµιά από τρεις περιφέρειες (τριττύες, µια για το άστυ, µια απὀ τα 
παράλια και µια απὀ τη µεσόγαια) και δεν στηρίζονταν πλέον στη συγγένεια αλλά στους 
εντόπιους. Παράλληλα, ο Κλεισθένης, εκτιμώντας τις παραδόσεις των προηγούμενων φυλών 
που είχαν σχέση µε το θρησκευτικό συναίσθημα, όρισε για κάθε φυλή τον ήρωα-θεότητα που 
θα τιμούσε. 


Ουσιαστικά στους δήµους γίνονταν οι πολιτικές διεργασίες, το αποτέλεσµα των οποίων 
υλοποιούνταν µέσα από τον αντιπροσωπευτικό ρόλο των Φυλών µε την αποστολή των 
ικανότερων εκπροσώπων, όπως, για παράδειγµα των δέκα στρατηγών, που εκλέγονταν ένας 
από κάθε Φυλή μέχρι και τις αρχές του 5ου αι ΠΚΕ. Η καθιέρωση των δέκα στρατηγών 
αφαίρεσε την ισχύ του Πολέμαρχου, ο οποίος μπορούσε να ανατρέψει το πολίτευμα. 


Οι αλλαγές αυτές ανάγκασαν ετερόκλητες κοινωνικές οµάδες να συγκεράσουν απόψεις και 
νοοτροπίες µέσα απὀ δημοκρατικές διαδικασίες που δρομολογούνταν στις κατά τόπους 
συλλογικές αρχές. Επιπλέον, οι παλιές οργανωμένες οµάδες, οι οποίες στήριζαν την ισχύ τους 
είτε µέσα απὀ ένα πλέγμα συγγενικών- πελατειακών σχέσεων, είτε µέσα απὀ παραδοσιακές- 
θρησκευτικές τελετές έπαψαν να λειτουργούν ως αυτόνομες οντότητες. Ωστόσο, συνέχισαν να 
παρέχουν ιερείς σε παραδοσιακές τελετές στα όρια της επιρροής τους, αλλά τα ιδιαίτερα ήθη 
και έθιµα, λατρευτικές παραδόσεις και δοξασίες, τις οποίες ακολουθούσε παλαιότερα κάθε 
Φυλή, άρχισαν να διαπλέκονται σχηματίζοντας ένα νέο πολιτισμικό αποτέλεσµα, το οποίο 
βοήθησε στην οµογενοποίηση του αθηναϊκού λαού. Πάνδηµο χαρακτήρα απέκτησαν λατρείες, 
οι οποίες υιοθετήθηκαν και επισηµοποιήθηκαν απὀ το Κράτος. Η Φρατρία στην κλασική 
περίοδο απομακρύνεται από το πολιτικό σύστημα, αλλά συχνά πιστοποιεί την κοινωνική θέση 
κάποιου µέλουςτης, καθώς ὡς συγγενική ομάδα δεν παύει να ενδιαφέρεται και να στηρίζει τις 
οικογενειακές υποθέσεις. Τέλος, µε την παρακμή της Αθηναϊκής δημοκρατίας (απὀ το 
τελευταίο τέταρτο του 4ου αι. και µετά ) ο πολιτικός ρόλος των δήµων γίνεται συµβολικός, 
εξακολουθεί να διαδραματίζει τοπικό ρόλο ενώ οι φρατρίες σταδιακά εξαφανίζονται". 


Απονομή και στέρηση της ιδιότητας του πολίτη 

Η ιδιότητα του πολίτη, κατά την κλασική περίοδο, απονεμόταν, από τον δήμο””, σε εξαιρετικές 
περιπτώσεις ως ανταμοιβή, τιμητική διάκριση για διακεκριµένες υπηρεσίες προς την πόλη είτε 
σε άτοµα, είτε σε ομάδα ατόμων” [20]. Οι «ποιηταί πολίται» αποκτούσαν όλα τα δικαιώµατα, 
τα οποία προαναφέραμε εκτός του να εκλέγονται άρχοντες ή να αποτελούν µέλη του 
ιερατείου. 


1” ΑπάΓθνις 1957, 137. 

Ίδγῃοςςο 1983, 51. «Μετά την συγκατάδεση του δήµου η επιθεθαίωση γινόταν την επομένη ηµέρα 
στην εκκλησία του Δήμου µετά απὀ μυστική ψηφοφορία έξη χιλιάδων µελών». 

19 ηήλιος κ.ά. 2000, 65. «Οι Αδηναίοι απένειµαν το δικαίωµα του πολίτη µε ομαδικές απονομές 
στους Πλαταιείς, Σάµιους αλλά Και σε µέτοικους, επίσης αντί για απονομή πολιτικής ιδιότητας 
αναγνώρισαν μικτούς γάμους μεταέύ Αδηναίων και Ευθοέων». 

Παρ’ όλα αυτά θεωρείται βέβαιο, ότι ένας ξένος μπορούσε να αποκτήσει το δικαίωμα του 
πολίτη µε το τέχνασμα της υιοθεσίας, εντασσόµενος σε Κάποιο διάταγμα οµαδικών 
πολιτογραφήσεων-, ή ακόµη και µε χαριστικές εγγραφές από διεφθαρµένους δημάρχους”. 
Προς προστασία των θεσμών απὀ παράνομες αποκτήσεις πολιτικών δικαιωμάτων υπήρχε η 
κατηγορία της «γραφής ξενίας»;, η οποία επέσυρε ποινή δουλείας και δήµευση της 
περιουσίας του κατηγορούµενου”.Τέλος, υπήρχαν και κάποιες περιπτώσεις ατοµικής έγκρισης 
της ιδιότητας του πολίτη και παραδείγματα αυτής της περίπτωσης αποτελούν απονομές σε 
γιους διασήµων Αθηναίων πολιτών. Ανάγκες υπεράσπισης του γοήτρου των πολιτών και 
οικονομικές οδήγησαν τον Περικλή να εισηγηθεί το ψήφισμα που προαναφέραμε, ὠστόσο, 
όταν έχασε τους νόµιµους γιους του, ζήτησε ενώπιον της Φρατρίας την έγκριση της πολιτικής 
ιδιότητας για τον γιο που είχε αποκτήσει µετη Μιλήσια Ασπασία. 


Σύνοψη 

Ολοκληρώνοντας, καταλήγουμε στη διαπίστωση ότι η απόκτηση και η άσκηση της ιδιότητας 
του Αθηναίου πολίτη προστατευόταν απὀ τους μηχανισμούς της Φρατρίας, της Φυλής και του 
δήµου. Κατά τη διάρκεια των τριών αιώνων που παρακολουθήσαµε η οργάνωση της πολιτικής 
µε βάση την συγγένεια της Φρατρίας και της Φυλής αποδυναµώθηκε, καθώς ο 
αναδιοργανωµένος δήµος (βραχίονας της κεντρικής εξουσίας και ὀόργανο πολιτικής 
χειραφέτησης των µελών του) διασφάλισε την ισονομία, την ισηγορία και την ισοκρατία μεταξύ 
των πολιτών. Με τη Φρατρία διευθετείτο η νομιμοποίηση των παιδιών, η φυλή, ὡς αυτόνομη 
κοινωνική ομάδα, εξέλεγε αξιωματούχους, οι οποίοι στελέχωναν τις αρχές της πόλης, και ο 
δήµος, ως κεντρική εξουσία, διασφάλιζε την πολιτική και κοινωνική αυτοτέλεια των ελεύθερων 
πολιτών. 

( 2005 Ζ. Σιούλη Κατάκη 


3 ιοί 1981, 365. «Έτσι σχηματίστηκε σταδιακά µια τάξη απὀ παράνομους πολίτες, «οι 


παρέγραπτοι». 

. ϱἱοῖ; 1981, 385. «Ο Δημοσδένης χαρακτήριζε αυτές τις εγγραφές φτηνό εμπόρευμα που 
προσφερόταν σε δούλους, γιους δούλων». 

